Anexa la HCL \_\_\_\_\_\_\_\_\_\_\_\_\_\_\_2019

REGULAMENT DE PĂȘUNAT PENTRU PAJIȘTILE PROPRIETATE PRIVATĂ A MUNICIPIULUI TG MUREȘ

Art. 1. Prevederile prezentului stabilesc drepturile si obligațiile deținătorilor de animale privind regimul de pășunat precum și reguli de exploatare a pajiștilor aparținând domeniului privat al municipiului Tg Mureș

Art. 2. În scopul asigurării unui păşunat raţional pe tot parcursul anului se vor stabili efectivele de animale pe trupuri de pășune ( pajiște ) .

Art. 3. Suprafețele de pășune (pajiște) destinate pășunatului in anul 2019 sunt cuprinse în anexa 1 la regulament. Aceste suprafețe pot fi modificate prin hotărâri ale consiliului local.

Art. 4. Dreptul de folosință asupra terenurilor se acordă pe baza de contract de închiriere prin atribuire directă, în baza cererilor, crescătorilor de animale, persoane fizice sau juridice, asociații ale crescătorilor de animale locali, având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul municipiului Tg Mureș, proporţional cu efectivele de animale deţinute în exploataţie;

Art. 5. Lucrările de întreținere a pajiștilor se vor efectua de către crescătorii de animale care le folosesc

*Perioada de pășunat.*

Art. 6. Pe anul 2019 perioada de pășunat începe cu data de 10 mai și se încheie pe 10 noiembrie.

Se va evita pășunatul pe rouă, bruma, imediat după ploaie sau in zilele cu variații mari de temperatură și precipitații abundente.

*Drepturile crescătorilor de animale*

Art. 7 Să exploateze în mod direct, pe riscul și răspunderea acestora, pășunile ( pajiștile) care fac obiectul contractului de închiriere .

*Obligațiile crescătorilor de animale*

Art. 8 Crescătorii de animale au următoarele obligații;

- să asigure exploatarea eficace în regim de continuitate și de permanentă a pajiștilor ce fac obiectul contractului de închiriere;

-să respecte bunele condiții agricole și de mediu, în conformitate cu prevederile legale în vigoare;

- să nu subînchirieze bunurile care fac obiectul contractului de închiriere. Subînchirierea totală sau parțială este interzisă, sub sancțiunea nulității absolute;

- să facă dovada existenței certificatului de sănătate eliberat de medicul veterinar de circumscripție pentru întregul efectiv de animale învoit la pășunat;

- să urmărească permanent starea de sănătate a animalelor ;

-să plătească chiria la termenul stabilit ;

- să respecte capacitatea de pășunat sau încărcătura optimă de animale stabilită prin hotărârea consiliului local întreaga perioada de pășunat;

- să comunice in scris municipiului Tg Mureș in termen de 5 zile de la vânzarea animalelor sau a unora dintre acestea, în vederea verificării respectării capacității de pășunat în toate zilele perioadei de pășunat;

- să introducă animalele la pășunat numai în perioada stabilită;

- să nu introducă animalele la pășunat în cazul excesului de umiditate a pajiștii;

- să realizeze pe cheltuiala sa lucrări de eliminare a vegetației nefolositoare și a excesului de apă, efectuarea lucrărilor de igienizare pe trupurile primite în folosință astfel curățirea pajiștilor de buruieni, nivelarea mușuroaielor, strângerea pietrelor și resturilor vegetale de pe pajiște;

- să restituie locatorului suprafața de pajiște ce face obiectul contractului de închiriere în condiții cel puțin egale cu cele de la data închirierii contractului;

- să nu lase animalele nesupravegheate pe pășune;

- să declare animalele pentru a fi înscrise în registrul agricol al localității in conformitate cu legislația în vigoare;

- răspunde civil contravențional sau penal pentru pagubele produse de animale

Obligațiile locatorului

Art. 9. Locatorul are următoarele obligații:

* să nu îl tulbure pe deținătorul contractului de închiriere în exercițiul drepturilor rezultate din contractul de închiriere;
* să nu modifice în mod unilateral contractul în afara cazurilor prevăzute de lege;
* să notifice locatarului orice împrejurări de natură să aducă atingere drepturilor acestuia rezultate din contractul de închiriere ;
* să constate și să comunice deținătorului contractului de închiriere orice atenționare referitoare la nerespectarea clauzelor contractului de închiriere;

Art. 10. Dacă interesele locale Municipiului Tg Mureș necesită folosirea în alt scop a terenului ce va face obiectul contractelor de închiriere înainte de împlinirea termenului stabilit, proprietarul va putea denunța unilateral contractele de închiriere.

Art. 11. Se interzice depozitarea deșeurilor menajere sau agrozootehnice pe pășune.

Schimbarea categoriei de folosința a pășuni ( pajişti) se poate face doar in condițiile legii

Sancțiuni si contravenții

* Ar.t 12. Constituie contravenții următoarele fapte :
* a) pășunatul neautorizat sau introducerea animalelor pe pajiști în afara perioadei de pășunat;
* b) introducerea pe pajiști a unor specii de animale, altele decât cele stabilite prin contract;
* c) neîndeplinirea de către deținătorii sau utilizatorii de pajiști a obligațiilor prevăzute în contract;
* d) circulația pe pajiști cu orice alte mijloace de transport, inclusiv cu atelaje, decât cele folosite pentru activități agricole de cel care utilizează pajiștea, cu excepția circulaţiei cu orice mijloace de transport în situații de urgentă generate de calamitați accidente de orice natură, precum și cu autovehicule, motociclete și ATV-uri sau mopede în vederea organizării de activități sportive, de recreere și turism, cu acordul deținătorului sau al utilizatorului, în condițiile legii.
* e) nerespectarea bunelor condiții agricole si de mediu așa cum se prevede la art. 1 alin din OUG34/2013
* f) arderea vegetației pajiștilor fără respectarea legislației in vigoare ;
* g) închirierea pajiștilor aflate în domeniul public sau privat al comunelor, orașelor, respectiv al municipiilor unor persoane care nu sunt îndreptățite potrivit prevederilor art. 9 [alin. (1)](https://lege5.ro/Gratuit/gm3dcobuhe/ordonanta-de-urgenta-nr-34-2013-privind-organizarea-administrarea-si-exploatarea-pajistilor-permanente-si-pentru-modificarea-si-completarea-legii-fondului-funciar-nr-18-1991?pid=64912209&d=2018-02-25#p-64912209) și [(2)](https://lege5.ro/Gratuit/gm3dcobuhe/ordonanta-de-urgenta-nr-34-2013-privind-organizarea-administrarea-si-exploatarea-pajistilor-permanente-si-pentru-modificarea-si-completarea-legii-fondului-funciar-nr-18-1991?pid=64912210&d=2018-02-25#p-64912210) din OUG34/2013;
* h) amplasarea pe pajiște a altor obiective de investiții decât cele prevăzute la art. 5 [alin. (3)](https://lege5.ro/Gratuit/gm3dcobuhe/ordonanta-de-urgenta-nr-34-2013-privind-organizarea-administrarea-si-exploatarea-pajistilor-permanente-si-pentru-modificarea-si-completarea-legii-fondului-funciar-nr-18-1991?pid=64912189&d=2018-02-25#p-64912189) din OUG34/2013 ;
* **i)** scoaterea din circuitul agricol a terenurilor având categoria de folosință pajiște fără aprobările legale în vigoare.
* (2) Contravențiile se sancționează conform art. 14 alin 2 si 3 din OUG 34/2013 după cum urmează:
* a) cu amendă de la 3.000 lei la 6.000 lei pentru persoana fizică, respectiv cu amendă de la 25.000 lei la 50.000 lei pentru persoana juridică, faptele prevăzute la lit. f
* b) cu amendă de la 500 lei la 1.000 lei pentru persoana fizică, respectiv cu amendă de la 4.000 lei la 8.000 lei pentru persoana juridică, faptele prevăzute la lit. a), d) și e;
* c) cu amendă de la 250 lei la 500 lei pentru persoana fizică, respectiv cu amendă de la 2.000 lei la 4.000 lei pentru persoana juridică, faptele prevăzute la lit. b) și c);
* e) cu amendă de la 5.000 lei la 10.000 lei, fapta prevăzută la lit. g-i

***Repartizarea pășunilor***

Art. 13. Repartizarea pășunilor se face prin atribuire directă, în condițiile OG 34/2013 așa cum a fost modificată prin Legea nr. 44/2018 și ale Legii nr. 287/2009 privind Codul civil, republicată, cu modificările ulterioare, cât și prevederile HG nr. 1064 din 11 decembrie 2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, în baza cererilor crescătorilor de animale, persoane fizice sau juridice având animalele înscrise în Registrul naţional al exploataţiilor, membri ai colectivităţii locale sau care au sediul social pe teritoriul localităţii Municipiului Tg Mureș pentru suprafeţele de pășuni ( pajiști) disponibile, proporţional cu efectivele de animale deţinute în exploataţie pe o perioadă de 1 an cu posibilitatea de prelungire.

Asociaţiile crescătorilor locali, persoanele juridice cu sediul social pe teritoriul localităţii respective cu care se încheie contracte de închiriere prin atribuire directă trebuie să fie legal constituite cu cel puţin un an înainte de data depunerii cererii pentru atribuirea directă a contractului.

Asociaţiile crescătorilor locali, persoanele juridice cu sediul social pe teritoriul localităţii Tg Mureș care solicită încheierea de contracte de închiriere pentru pajiştile aflate în domeniul privat al municipiului depun un tabel cu membrii asociaţiei, crescătorii locali de animale având un număr de animalele înscrise în Registrul naţional al exploataţiilor care asigură încărcătura minimă, conform prevederilor art. 10 alin. (1) din OUG 34/2013 cu modificările si completările ulterioare .

Închirierea pajiştilor permanente aflate în domeniul privat al municipiului se face cu respectarea dreptului de preferinţă al asociaţiilor patrimoniale ale membrilor colectivităţii locale, proprietari de animale înscrise în RNE.

Anunțul de închiriere se va aduce la cunoștință publică prin afișare la sediul instituției și pe pagina de internet a municipiului Tg Mureș și prin presa locală .

Art. 14. Potrivit art. 9 alin 7^1 din OUG 34/2013 cu modificările ulterioare preţul închirierii se stabilește ținând cont de echilibrul financiar dintre valoarea producției de iarbă disponibilă și obligațiile care ii sunt impuse utilizatorului pajiști permanente prin cheltuielile cu implementarea amenajamentului pastoral. La nivelul municipiului Tg Mureș nefiind întocmit până în prezent proiectul de amenajament pastoral pentru păşunile proprietatea privată a municipiului, astfel că nu avem o reprezentare a cheltuielilor.

În calculul prețului vor fi luate in considerare :

* productivitatea de masă verde conform AGR 2b ;
* prețul mediu al masei verzi comunicat de consiliile județene

*Situația pășunilor, Capacitatea de pășunat, prețul de închiriere și calculul acestora, sunt prevăzute in Anexa 1 la regulamentul de pășunat.*

Art. 15. Prezentul regulament este valabil până la aprobarea amenajamentului pastoral privind modul de gestionare a pajiștilor, începând cu anul 2019 aplicarea amenajamentului pastoral fiind obligatorie ;

Dispoziții finale si tranzitorii:

Art. 16 Contractul de închiriere este prevăzut în anexa 2 la prezentul regulament.

Art. 17 Pentru prevenirea pășunatului ilegal vor fi efectuate controale din echipe mixte formate din reprezentanți ai Politiei locale si Serviciului fond funciar Registrul Agricol din Cadrul Municipiului Tg Mureș .

ANEXA 1 LA REGULAMENTUL DE PASUNAT

1. Situatia pasunilor

|  |  |  |  |
| --- | --- | --- | --- |
| Nr. crt. | Păsunea | Suprafaţa totala | Specia de animale admise în păşune |
| 1 | Dealul Femeii | 16,78 ha | Bovine |
| 2 | Besa | 25,09 ha | Bovine |
| 3 | Fintinita | 27,7 ha | Ovine |

1. Capacitatea de pășunat .

Capacitatea de pășunat sau încărcătura optima de animale se definește prin nr. de animale care pot fi hrănite pe întreg sezonul de pășunat de pe 1 ha de pajiște, la care se cunoaște producția de furaje disponibila.

În actele normative in vigoare începând cu anul 2014 se precizează ca este obligatoriu sa se respecte încărcătura minimă de animale pe ha de 0,3 UVM ( unități vită mare ce se constituie în unitate standard și față de care se face conversia diferitelor tipuri de animale).

Conform ordinului 544/2013 privind metodologia de calcul al încărcăturii optime de animale pe hectar de pajiște calculul se face luându-se în considerare producția de masa verde pe ha a pajiști.

Încărcătura optimă de animale sau capacitatea de pășunat se stabilește conform formulei

Î.A.=P.d./C.ixZp

Î.A- încărcătura de animale /ha de pajiște ;

P.d -producția disponibilă de masă verde kg /ha

Z.p-nr. de zile de pășunat într-un sezon

C.i- consum zilnic de iarba -kg /UVM

Necesarul zilnic pentru 1 UVM este de 65 kg masă verde sau 13 kg ( 65:5) substanță uscată

Conversia animalelor în UVM se face conform tabelului

|  |  |  |  |
| --- | --- | --- | --- |
|  |  |  |  |
|  | Categoria de animale | Coeficientul de conversie | Capete/UVM |
|  | Tauri, vaci și alte bovine de mai mult de 2 ani, ecvidee de mai mult de 6 luni | 1,0 | 1,0 |
|  | Bovine între 6 luni și 2 ani | 0,6 | 1,6 |
|  | Bovine de mai puțin de 6 luni | 0,4 | 2,5 |
|  | Ovine | 0,15 | 6,6 |
|  | Caprine | 0,15 | 6,6 |

**Capacitatea de pășunat pe trupuri de pășune**

Calcul capacitate pășunat

Conform datelor din AGR 2b kg masă verde /ha este de 7875 kg

Dealul Femei- 7875 kg/ha x 16,78 ha =132142 producția disponibilă de masă verde

consum zilnic de iarba -kg /UVM = 65 kg x 185 zile pășunat =12025

CP= 132142,5 :12025= 10,98 UVM TOTAL PĂȘUNE

10,98 UVM : 16,78 ha = 0,65UVM/HA

Beșa -7875 kg/ha x 25,09 ha =197583,75 producția disponibilă de masă verde

consum zilnic de iarbă -kg /UVM =65kg masă verde x185 zile pășunat =12025

CP= 197583,75 :12025= 16,43 UVM TOTAL PĂȘUNE

16,43 UVM : 25,09 ha = 0,65UVM/HA

Fântânița - 7875 kg/ha x 27,7 ha =218137,5 producția disponibilă de masa verde

consum zilnic de iarba -kg /UVM =65kg masa verde x185zile pășunat =12025

CP= 218137,5:12025= 18,14 UVM TOTAL PASUNE

18,14 UVM : 27,7 ha = 0,65UVM/HA

PENTRU CALCUL DE OVINE COEFICIENTUL DE CONVERSIE FIIND de 0,15 ASTFEL SE IMPARTE

18,14 UVM : 0,15 = 120 OVINE

|  |  |  |  |  |  |  |
| --- | --- | --- | --- | --- | --- | --- |
| Nr. crt. | Pășunea | Suprafața totală | Capacitatea totală pășune UVM /capacitate UVM/Ha | Perioada de pășunat | Specia de animale admise în păşune | Observaţii |
| 1 | Dealul Femeii | 16,78 ha | 10,98 UVM total /,65UVM/ha | .10.05 -10.11.2018 ( 185 zile) | Bovine 10,98 (11) | PS 1075 |
| 2 | Besa | 25,09 ha | 16,43 UVM total /0,65UVM/ha | 10.05 -10.11.2018 ( 185 zile) | Bovine 16,43 | PS 213, 218, 219, 215 |
| 3 | Fintinita | 27,7 ha | 18,14 UVM total  0,65 UVM/ha | 10.05 -10.11.2018 ( 185 zile) | Ovine 120-121 | PS 1185, 1188,1187,1190,1192 |

1. Prețul de închiriere

Prețul închirierii se stabilește ținând cont de echilibrul financiar dintre valoarea producției de iarba disponibilă si obligațiile impuse utilizatorului de pajiști permanente prin cheltuielile cu implementarea amenajamentului pastoral, ori nefiind întocmit amenajamentul pastoral pentru pășunile proprietatea privata a municipiului Tg Mureș, prețul închirieri nu poate fi stabilit in funcție de acest criteriu. În acest context la stabilirea prețului să se ia in calcul, ca și în ani anteriori, producția masei verzi conform AGR2b, prețul fiind produsul dintre această producție și preţul la masa verde stabilit de Consiliul Județean Mureș prin Hotărârea nr. 124/2018 (art. 6 alin 4 din HG 1064/2013 cu modificările ulterioare).

Conform datelor din AGR 2b kg masă verde /ha este de 4000 kg, iar prețul mediu al masei verzi stabilite de consiliul județean prin Hotărârea nr. 124/2018 este de 0,05 lei /kg, astfel

4000 kg masa verde pe ha x 0,05 lei/kg = 200 lei /ha ;

|  |  |  |  |
| --- | --- | --- | --- |
| Nr. Crt | Pasunea | Suprafaţa totala | Pret |
| 1 | Dealul Femeii | 16,78 ha | 3356 lei  (16,78 ha x 200 lei /ha ) |
| 2 | Besa | 25,09 ha | 5018 lei  (25,09 ha x 200 lei/ha ) |
| 3 | Fintinita | 27,7 ha | 5540lei  (27,7 ha x 200 lei/ha ) |